Den italienske futurisme frambrakte flere komponister og manifester, men dets sentrale verk var Luigi Russolos («Støyens kunst»), 1913, hvor han propaganderte for bruken av industriell og militær støy for å oppnå en frisk og ny form for musikk. Han bygget instrumenter (eller maskiner) som etterlignet klirringen, skramlingen og den generelle støyen fra industrien og drønnene fra krigens vesen, men ingen av disse instrumentene og utformingene har overlevd. Likevel hadde denne maskinmusikken en kraftfull innflytelse på en rekke komponister i samtiden.